วิทยาลัยการจัดการระบบสุขภาพ มหาวิทยาลัยนเรศวร

วิทยาลัยการจัดการระบบสุขภาพ มหาวิทยาลัยนเรศวร เป็นวิทยาลัยฯ ที่จัดตั้งขึ้น โดยมีเป้าหมายพัฒนาภาวะผู้นำ และทักษะในการจัดการและอภิบาลระบบสุขภาพ แก่ผู้บริหาร ผู้ประกอบวิชาชีพสุขภาพ นักวิจัย และนักวิชาการ เพื่อสนับสนุนให้ระบบสุขภาพของประเทศ มีความเข้มแข็ง ส่งผลให้ประชาชนเข้าถึงบริการสุขภาพ ที่มีคุณภาพ อย่างทั่วถึง และเป็นธรรม ซึ่งเป็นกลไกหนึ่งในการบรรลุเป้าหมายการพัฒนาอย่างยั่งยืน(Sustainable Development Goals: SDGs) ที่ทุกประเทศภายใต้การนำของสหประชาชาติได้ตกลงร่วมกันว่าจะดำเนินการให้บรรลุเป้าหมายดังกล่าวภายใน ค.ศ. 2030

มหาวิทยาลัยนเรศวรมหาวิทยาลัยนเรศวร โดยการริเริ่มของ ศ.ดร.สุจินต์ จินายน อธิการบดี จึงได้เสนอสภามหาวิทยาลัยให้มีการจัดตั้งวิทยาลัยการจัดการระบบสุขภาพขึ้นเพื่อพัฒนาทรัพยากรมนุษย์และสร้างองค์ความรู้ ซึ่งจำเป็นต้องใช้ศาสตร์ในหลากหลายสาขาวิชาร่วมกันในลักษณะของการบูรณาการ รวมถึงเป็นกลไกทางวิชาการในการสนับสนุนการแลกเปลี่ยนเรียนรู้ด้านภาวะผู้นำ การจัดการและการอภิบาลระบบสุขภาพแนวใหม่ โดยใช้แนวคิด “พื้นที่เป็นฐาน ประชาชนเป็นศูนย์กลาง”  เพื่อการพัฒนาระบบสุขภาพของประเทศไทยให้มีความเข้มแข็ง ตอบสนองต่อปัญหาสุขภาพของประชาชนที่มีความซับซ้อนและเปลี่ยนแปลงอย่างรวดเร็วได้อย่างมีประสิทธิภาพ เป็นแบบอย่างให้กับนานาประเทศต่อไป

  ประวัติ 

วิทยาลัยการจัดการระบบสุขภาพ มีประวัติการก่อตั้ง ดังนี้

 พ.ศ. 2558 สภามหาวิทยาลัยนเรศวร ในคราวประชุมครั้งที่ ครั้งที่ 213 (11/2558) วันที่ 29 พฤศจิกายน 2558 ระเบียบวาระที่ 6.6 การขออนุมัติจัดตั้งวิทยาลัยการจัดการระบบสุขภาพ   ได้มีมติเห็นชอบให้ดำเนินการในลักษณะโครงการจัดตั้งวิทยาลัยการจัดการระบบสุขภาพ และมหาวิทยาลัยได้มอบหมายให้ ผศ.ดร.นพ.ภูดิท เตชาติวัฒน์ ทำหน้าที่ในการดำเนินการโครงการจัดตั้งวิทยาลัยการจัดการระบบสุขภาพ

 พ.ศ. 2559
โครงการจัดตั้งวิทยาลัยการจัดการระบบสุขภาพ จัดการประชุมปรึกษาหารือผู้ทรงคุณวุฒิทั้งภายในประเทศและภายนอกประเทศ เพื่อให้ข้อเสนอแนะและแนวทางในการดำเนินงานของโครงการฯเพื่อให้สามารถตอบสนองต่อความต้องการของประเทศและนานาประเทศในภูมิภาคอาเซียนและเอเชียตะวันออกเฉียงใต้ โดยมีผู้ทรงคุณวุฒิ เช่น ศ.นพ.วิจารณ์ พานิช อดีตนายกสภามหาวิทยาลัยมหิดล นพ.สมศักดิ์ ชุณหรัศมิ์ อดีตรมช.สาธารณสุข นพ.วิวัฒน์ โรจนพิทยากร อดีตผู้แทนองค์การอนามัยโลกประจำประเทศมองโกเลีย และรางวัลเจ้าฟ้ามหิดล รศ.ดร.พญ.อรพินท์ สิงหเดช อดีตผู้แทนองค์การอนามัยโลกประจำประเทศภูฏาน รศ.ดร.พัชรินทร์ สิรสุนทร อดีตคณบดีคณะสังคมศาสตร์ ม.นเรศวร และผู้ทรงคุณวุฒิจากประเทศออสเตรเลีย เช่น Adjunct Professor Dr. David Briggs Professor Dr. Mary Cruickshank และ Dr. Zhanming Liang เป็นต้น
วันที่ 17 มีนาคม 2559 มหาวิทยาลัยนเรศวร ได้มีคำสั่งแต่งตั้งคณะกรรมการร่างหลักสูตรระดับบัณฑิตศึกษา โดยมี นายแพทย์วิวัฒน์ โรจนพิทยากร ผู้ทรงคุณวุฒิภายนอกเป็นประธาน โดยมีการประชุมเมื่อวันที่  28 มีนาคม 2559 และได้มีการแต่งตั้งคณะกรรมการวิพากษ์หลักสูตรปรัชญาดุษฎีบัณฑิต และหลักสูตรวิทยาศาสตรมหาบัณฑิต สาขาการจัดการระบบสุขภาพ (หลักสูตรนานาชาติ) โดยมี ดร.นายแพทย์สัมฤทธิ์ ศรีธำรงสวัสดิ์ ผู้ทรงคุณวุฒิภายนอก เป็นประธาน โดยมีการประชุมเมื่อวันที่ 27 เมษายน 2559 และได้มีมติให้ความเห็นชอบและอนุมัติดำเนินการเปิดหลักสูตร จากที่ประชุมสภามหาวิทยาลัย ครั้งที่ 220 (6/2559)  เมื่อวันที่ 28 สิงหาคม 2559 ระเบียบวาระที่ 6.13 การขอความเห็นชอบหลักสูตร จำนวน 2 หลักสูตร ของวิทยาลัยการจัดการระบบสุขภาพ  
วันที่ 31 กรกฎาคม 2559 สภามหาวิทยาลัย ในคราวประชุมครั้งที่ 219 (5/2559) วาระที่ 6.11 การขอความเห็นชอบจัดตั้งวิทยาลัยการจัดการระบบสุขภาพ ได้มีมติอนุมัติให้จัดตั้งวิทยาลัยการจัดการระบบสุขภาพ โดยมีสถานะเทียบเท่าคณะ โดยมหาวิทยาลัยได้มอบหมายให้ ผศ.ดร.นพ.ภูดิท เตชาติวัฒน์ เป็นผู้รักษาการในตำแหน่งผู้อำนวยการวิทยาลัยฯ  เพื่อทำหน้าที่บริหารจัดการวิทยาลัยการจัดการระบบสุขภาพ และนางสิริพร จันทร์บรรจง เป็นรักษาการในตำแหน่งหัวหน้าสำนักงานเลขานุการวิทยาลัยฯ
พฤศจิกายน 2559 ดำเนินการเปิดรับสมัครนิสิตในระดับบัณฑิตศึกษา ทั้งในระดับปริญญาโท และปริญญาเอก โดยมหาวิทยาลัยนเรศวรสนับสนุนทุนการศึกษา (Full Scholarships) จำนวน 5 ทุนการศึกษา

 พ.ศ. 2560 
กุมภาพันธ์ 2560 เปิดดำเนินการจัดการเรียนการสอน หลักสูตรวิทยาศาสตรมหาบัณฑิต และปรัชญาดุษฏีบัณฑิต สาขาการจัดการระบบสุขภาพ (หลักสูตรนานาชาติ) โดยมีนิสิตต่างชาติจำนวน 5 คน ศึกษาในระดับปริญญาโท 4 คนและระดับปริญญาเอก 1 คน จากประเทศ ภูฏาน และ บังกลาเทศ
สิงหาคม 2560 เปิดรับนิสิตรุ่นที่ 2 ระดับปริญญาโท โดยได้รับทุนการศึกษาจากมหาวิทยาลัยนเรศวร และกรมความร่วมมือระหว่างประเทศ กระทรวงต่างประเทศ (TICA)  โดยรับนิสิตต่างชาติจำนวน 3 คน จากประเทศมาลาวี เคนย่า และติมอร์ตะวันออก
กันยายน 2561 นิสิตรุ่นที่ 1 หลักสูตรวิทยาศาสตรมหาบัณฑิต สาขาการจัดการระบบสุขภาพ (หลักสูตรนานาชาติ) สอบผ่านป้องกันวิทยานิพนธ์ และส่งรายงานฉบับสมบูรณ์ จำนวน 3 คน และสามารถเผยแพร่ตีพิมพ์ในวารสารวิจัยระดับนานาชาติที่อยู่ในฐาน SCOPUSSCOPUS

 หลักสูตรการศึกษา 
ปัจจุบัน วิทยาลัยการจัดการระบบสุขภาพ มหาวิทยาลัยนเรศวร จัดการเรียนการสอนในระดับบัณฑิตศึกษา ได้แก่

ปริญญาโทปริญญาเอกหลักสูตรมหาบัณฑิต
 การจัดการระบบสุขภาพหลักสูตรดุษฎีบัณฑิต
 การจัดการระบบสุขภาพ

 งานวิจัย 
ชื่อโครงการระยะเวลาผู้สนับสนุนโครงการพัฒนาต้นแบบถ่ายทอดการจัดการระบบสุขภาพอำเภอที่มีประสิทธิภาพสู่การบรรลุเป้าหมายการพัฒนาที่ยั่งยืน(DHS StartUp)1  ต.ค. 2559 - 30 ก.ย.  2561สำนักงานกองทุนสนับสนุนการสร้างเสริมสุขภาพ  (สสส.)โครงการการสังเคราะห์ทางเลือก  การพัฒนาระบบบริการสุขภาพเขตเมือง เขตสุขภาพที่ 315 พ.ย. 2559 – 14 พ.ย. 2560สถาบันวิจัยระบบสาธาณสุข

 งานบริการวิชาการ 
ชื่อโครงการระยะเวลาผู้สนับสนุนโครงการเพื่อให้คำปรึกษาและดำเนินงานทางวิชาการเกี่ยวกับการสร้างหลักประกันสุขภาพ  เพื่อให้แรงงานนอกระบบ (informal sector) 22 ก.ย.  –  30 พ.ย. 2559องค์การอนามัยโลก World Health Organization (WHO)โครงการบริการวิชาการการพัฒนาศักยภาพบุคลากรของสำนักประกันสุขภาพแห่งชาติ   ในการจัดการหลักประกันสุขภาพถ้วนหน้าของสาธารณรัฐประชาธิปไตยประชาชนลาว 20 ม.ค. – 30 เม.ย. 2560โครงการพัฒนาศักยภาพทีมเลขานุการคณะกรรมการเขตสุขภาพเพื่อประชาชนเพื่อการเตรียมการสรรหาคณะกรรมการเขตสุขภาพเพื่อประชาชน  (กขป.) ต.ค. 2559  - เม.ย. 2560สำนักงานคณะกรรมการสุขภาพแห่งชาติ  (สช.)โครงการพัฒนาโซนต้นแบบคุณภาพชีวิตผู้สูงอายุอย่างยั่งยืนเทศบาลนครพิษณุโลก  จังหวัดพิษณุโลก 1 มิ.ย. 2560 – 31 มี.ค. 2561Japan  International Cooperation Agency (JICA) และสำนักงานคณะกรรมการพัฒนาเศรษฐกิจและสังคมแห่งชาติ 

 ดูเพิ่ม 

 มหาวิทยาลัยนเรศวร
 วิทยาลัยการจัดการระบบสุขภาพ 

  อ้างอิง 

หมวดหมู่:หน่วยงานในมหาวิทยาลัยนเรศวร
หมวดหมู่:วิทยาลัย